Document ID: /fineweb-2-swissfilter-quality_10-filterrobots/filtered/03750.jsonl.gz/22

2020 Reflection - ปีแห่งการปล่อยวางความคาดหวังและอยู่กับความจริงมากขึ้น 🌧❤️
(ปกติไม่ได้เขียน แต่ก็มีคนสะกิดให้เขียน 555 แล้วก็รู้สึกว่าอ่านของคนอื่นสนุกดี อยากเขียนเก็บไว้อ่านทีหลังบ้าง)
...
📌 แบบสรุป
เป็นช่วงที่ได้หยุดพักบ้าง หลังจากทำงานเหมือนวิ่งไม่ได้หยุดมานาน เพื่อที่จะทำเป้าหมายธุรกิจให้สำเร็จ แต่ว่าเพราะหลายๆ อย่างไม่เป็นไปตามที่คาดหวังไว้ ทำให้รู้สึกผิดหวัง และเกิดความสงสัยในตัวเอง แล้วก็อยู่กับความเจ็บปวดไม่น้อย แต่ก็กัดฟันสู้มาจนธุรกิจรอดปี 2020 มาได้
โชคดีที่ได้มีโอกาสหยุดพักทบทวนตัวเอง ทำให้เห็นชัดขึ้นว่าโลกนี้มีสิ่งที่ควบคุมไม่ได้เยอะแยะ รู้สึกปล่อยวางได้มากขึ้น มีความสุขมากขึ้น และพร้อมที่จะลุยต่อ :)
...
📌 แบบยาว 😂
🌪 #มรสุมใหญ่เข้ามาแบบไม่ทันตั้งตัว
ด้วยความประมาทที่วางแผนทางการเงินของบริษัทไม่ดีพอ เจอ timeline การขอใบอนุญาตที่ยาวอย่างคิดไม่ถึง ประกอบกับการที่เชื่อมั่นในดีลที่ยังไม่ได้มีสัญญาชัดเจนมากเกินไป ทำให้มองข้ามความเสี่ยงที่ดีลจะล้มไป กลายเป็นต้องเจ็บหนัก เพราะรีบย้ายออฟฟิศและ scale ทีมขึ้นเร็วเกินไป ทำให้ได้เรียนรู้เรื่องความสำคัญของการวางแผนการเงินและเผื่อ worst case ไว้เลย อะไรก็เกิดขึ้นได้จริงๆ 😂